अदालगुरि 23 मे, कर’नानि गिख्रंथाव थासारिनि थाखाय हादरनाङै लकडाउननि समावनो अदालगुरिआव हाथियार बोखांनो मोनदों। अदालगुरि थानानि सिङाव थानाय 1 नं गरैबारियाव मोनसे स्रोद सुलुंनि गेजेरजों सिग्रोमनायाव अदालगुरि पुलिसआ गंसे AK56 राइफलजों लोगोसे गर 16 गोथां गुलि आरो मोन 8 लांदां कार्टुजजों लोगोसेनो 0.32 mm पिष्टलआव गर 5 गोथां गुलि, 9mm पिष्टलजों गर 6 गोथां गुलि आरो थरसे चाइनिस ग्रेनेड बोखांनो हायो।